ยอดโควิดวันนี้ ลดฮวบเหลือหลักสิบ! พบผู้ติดเชื้อใหม่ 59 ราย ป่วยสะสม 12,653 คน ดับอีก 1
ยอดโควิดวันนี้ ลดฮวบเหลือหลักสิบ! พบผู้ติดเชื้อใหม่ 59 ราย ป่วยสะสม 12,653 คน ดับอีก 1 
ยอดโควิดวันนี้ ลดฮวบเหลือหลักสิบ! พบผู้ติดเชื้อใหม่ 59 ราย ป่วยสะสม 12,653 คน ดับอีก 1
20 ม.ค. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (20 ม.ค.64) ระบุพบผู้ป่วยยืนยันติดเชื้อรายใหม่ 59 ราย โดยเป็นผู้ติดเชื้อในประเทศ 51 ราย มาจากระบบเฝ้าระวังและระบบบริการฯ 28 ราย และจากการค้นหาเชิงรุกในชุมชน 23 ราย เป็นผู้ที่เดินทางมาจากต่างประเทศ และเข้าสถานกักกันที่รัฐจัดให้ (State Quiarantine) 8 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 12,653 ราย แบ่งเป็นการติดเชื้อในประเทศ 10,343 ราย จากการตรวจคัดกรองเชิงรุก 4,130 ราย และเป็นผู้เดินทางมาจากต่างประเทศ 2,310 ราย อยู่ในสถานที่กักกันที่รัฐจัดให้ 1,714 ราย รักษาหายป่วยเพิ่ม 265 ราย รักษาหายแล้วรวม 9,621 ราย ยังรักษาอยู่ 2,961 ราย มีผู้เสียชีวิตเพิ่ม 1 ราย เป็นเพศหญิง อายุ 48 ปี อาชีพขับรถรับส่งแรงงานเมียนมาใน จ.ตาก เริ่มมีอาการป่วย 16-17 ธ.ค. 63 และเสียชีวิตเมื่อวันที่ 18 ม.ค.64 ทำให้จำนวนผู้เสียชีวิตสะสมเพิ่มขึ้นเป็น 71 ราย